Diari Oficial de la Generalitat Valenciana


Sumari del DOGV 5990, del 07-04-2009 (2009/3830)

RESOLUCIÓ de 3 d'abril de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Fundació d'Investigació de l'Hospital Clínic Universitari de Valencia i el Centre Superior d'Investigació en Salut Pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5990

Data del DOGV
:   07-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/3830


Data del document
:   03-04-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Sanitat
    * establiment hospitalari
    * investigació mèdica
    * administració central
    * cooperació administrativa

RESOLUCIÓ de 3 d'abril de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Fundació d'Investigació de l'Hospital Clínic Universitari de Valencia i el Centre Superior d'Investigació en Salut Pública.  
 [2009/3830]  
La Fundació d'Investigació de l'Hospital Clínic Universitari de Valencia i el Centre Superior d'Investigació en Salut Pública han subscrit, després de la tramitació prèvia reglamentària, el 3 de març de 2009, un conveni marc de col·laboració.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0367/2009, i que figura com a annex d'esta resolució.  
València, 3 d'abril de 2009.- El director general de Relacions amb les Corts i Secretariat del Consell: Ángel Mompó Romero.  
Conveni marc de col·laboració entre la fundació d'Investigació de l'Hospital Clínic Universitari de València i el Centre Superior d'Investigació en Salut Pública  
 València, 3 de març de 2009  
Reunits  
D'una part, la Fundació d'Investigació de l'Hospital Clínic Universitari de València, (en avant FIHCUV), actuant en nom i representació d'esta, Juan Vinya Ribes en qualitat de director general, amb domicili a València, avinguda Blasco Ibáñez, número 17, CIF G-96886080.  
I d'una altra, el Centre Superior d'Investigació en Salut Pública, (en avant CSISP), actuant en nom i representació d'esta, Isabel Muñoz Criat, en la seua qualitat de directora, amb domicili a València, Av. de Catalunya núm.21, amb CIF A5165516Z  
Acorden  
Establir un marc de col·laboració i cooperació interinstitucionals en l'àmbit de la investigació científica i en la docència, d'acord amb les següents  
Clàusules  
Primera  
El present conveni revist caràcter d'acord marc i serà desenvolupat posteriorment en els seus aspectes concrets i específics per mitjà de les corresponents addendes.  
Segona. Modalitats de col·laboració  
S'establixen les següents:  
a) Execució de projectes i programes d'investigació i desenrotllament, a realitzar en la FIHCUV i el CSISP.  
b) Cooperació en programes de formació de personal investigador i tècnic.  
c) Assessorament mutu en qüestions relacionades amb l'activitat d'ambdós institucions.  
d) Organització i execució d'activitats comunes relacionades amb la promoció de la formació, la investigació i el desenrotllament tecnològic.  
e) Quantes altres siguen considerades d'interés mutu, dins de les disponibilitats de les parts i de les activitats que constituïxen l'objecte del present Acord Marco.  
Tercera. Contingut dels convenis específics  
Cada projecte i/o programa d'actuació en el marc d'este acord serà objecte d'un conveni específic que haurà de contindre, entre altres, els aspectes següents:  
a) Definició de l'objectiu que es perseguix.  
b) Descripció del Pla de treball, que inclourà les distintes fases d'este i la cronologia del seu desenrotllament.  
c) Pressupost total i mitjans materials i humans que requerisca el citat programa, especificant les aportacions de cada entitat.  
d) Normes per a la coordinació, execució i seguiment del projecte.  
e) Noms dels responsables del projecte.  
f) Regulació sobre la propietat i explotació dels resultats.  
Quarta. Creació comissió de seguiment  
Per a facilitar l'elaboració i compliment d'este conveni, es constituirà una comissió composta per dos representants de cada institució, designats pels firmants d'este conveni.  
La Comissió de Seguiment establirà les seues normes internes de funcionament, havent de reunir quan ho sol·licite alguna de les parts.  
Quinta. Modificació i resolució  
Les parts podran modificar o denunciar el present document en qualsevol moment per mutu acord. Qualsevol de les parts podrà, al seu torn, denunciar el present acord comunicant-ho per escrit a l'altra part amb dos mesos d'antelació a la data en què vaja a donar-ho per acabat. En estos dos casos hauran de finalitzar-se les tasques dels Convenis Específics que estiguen en vigor.  
Sexta. Entrada en vigor i duració  
El present acord marc entrarà en vigor en el moment de la seua firma i la seua vigència serà de tres anys, renovable per períodes iguals per acord tàcit.  
I en prova de la seua conformitat, firmen en dos exemplars el present document en el lloc i data dalt indicats.  
Per la Fundació de Pel Centre Superior de   
Investigació de l'Hospital Clínic Investigació en Salut Pública,  
Universitari de València,  
El director general La directora